
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1914 

30 Δεκεμβρίου 2005 


Α ΠΟΦΑΣΕΙ Σ 

Αριθμ. οικ. 113708 

Σύστημα Πιστοποίησης Προγραμμάτων, Γνώσεων, 
Δεξιοτήτων και Ικανοτήτων 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α 98). 

2. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων» (ΦΕΚ 513Β/ 
10.3.2004) 

3. Τις διατάξεις του π.δ. 368/1989 «Οργανισμός Υπουρ¬ 
γείου Εργασίας» (ΦΕΚ 163/Α/16.6.1989) όπως ισχύει 

4. Το π.δ. 178/2000 (ΦΕΚ 165 Α 14.7.2000) «Οργανισμός 
του Υπουργείου Εθνικής Οικονομίας» 

5. Το π.δ. 81/20.3.2002 (ΦΕΚ 57, τ.Α, 21.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών» 

6. Την κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οι¬ 
κονομικών» υπ’ αριθμ. 37930 /ΔΙΟΕ 1264 (ΦΕΚ 1432/Β/ 
14.10.2005). 

7. Τις διατάξεις του άρθρου 13 του ν. 2150/1993 «Εθνικό 
Ινστιτούτο Εργασίας και άλλες διατάξεις» (ΦΕΚ 98/Α) 

8. Τις διατάξεις του Άρθρου 18 παρ. 3 & 4 του ν. 
2224/1994 «Ρύθμιση Θεμάτων Εργασίας, συνδικαλιστικών 
δικαιωμάτων κλπ.» (ΦΕΚ 112/Α) 

9. Την υπ’ αριθμ. Ε2000/3405/28.11.2000 απόφαση σχε¬ 
τικά με την Έγκριση Κοινοτικού Πλαισίου Στήριξης για 
τις Κοινοτικές Διαρθρωτικές Παρεμβάσεις στις περι¬ 
φέρειες που υπάγονται στον Στόχο 1 στην Ελλάδα και 
ειδικότερα το Κεφ.4 παρ.3.1. περί αρμοδιότητας του 
Υπουργείου Εργασίας και Κοινωνικών Ασφαλίσεων, για 
τον συντονισμό των παρεμβάσεων που συγχρηματοδο- 
τούνται από το ΕΚΤ στον τομέα της απασχόλησης 

10. Τις αποφάσεις της Ε.Ε. με τις οποίες εγκρίθηκαν 


τα Επιχειρησιακά Προγράμματα του ΚΠΣ 2000-2006, 
που εμπεριέχουν πόρους Ε.Κ.Τ. και την απόφαση της 
Ευρ. Επιτροπής Ε (2001) 38/9.3.2001 που εγκρίνει το Ε.Π 
«Απασχόληση και Επαγγελματική Κατάρτιση» 

11. Το συμπλήρωμα προγραμματισμού του Ε.Π «Απα¬ 
σχόληση και Επαγγελματική Κατάρτιση» όπως εγκρί- 
θηκε με την απόφαση της 4ης Επιτροπής Παρακολού¬ 
θησης της 8.11.2004 

12. Το ν. 2860/2000 «Διαχείριση, παρακολούθηση και 
Έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251 Α/14.11.2000) όπως τροποποιήθηκε 
με το άρθρο 17 του ν. 3193/2003 (ΦΕΚ 266 Α/20.11.2003) 
και την παρ. 2 του άρθρου 15 του ν. 3260/2004 (ΦΕΚ Α 
151/6.8.2004) 

13. Το ν. 2874/2000 «Προώθηση στην απασχόληση και 
άλλες διατάξεις», άρθρο 3 (ΦΕΚ286Α/29.12.2000) 

14. Την υπ’ αριθμ. 107900/16.3.2001 κοινή υπουργική 
απόφαση (ΦΕΚ 599/τ.Β/21.5.2001), περί σύστασης και 
λειτουργίας της Ειδικής Υπηρεσίας Συντονισμού και 
Παρακολούθησης Δράσεων ΕΚΤ όπως τροποποιήθηκε 
με την υπ’ αριθμ. 190619/19.11.2003 (ΦΕΚ 1700 Β/19.11.2003) 
όμοια Απόφαση 

15. Τις διατάξεις του άρθρου 22 του ν. 2469/1997 (Φ.Ε.Κ. 
38Α/14.3.1997) όπως τροποποιήθηκε και ισχύει με το 
άρθρο 21 παρ. 5 του ν. 2639/1998, με το άρθρο 23 παρ. 2 
του ν. 2819/2000 (Φ.Ε.Κ. 84Α/13.3.2000) και με το άρθρο 
34 του ν. 2874/2000 (Φ.Ε.Κ. 286Α/29.12.2000) 

16. Τις διατάξεις του π.δ. 67 (Φ.Ε.Κ. 61Α/21.4.1997) όπως 
τροποποιήθηκε και ισχύει 

17. Τον υπ’ αριθμ. 1260/1999 Κανονισμό του Συμβου¬ 
λίου της 21.6.1999 «Περί γενικών διατάξεων για τα Δι¬ 
αρθρωτικά Ταμεία» 

18. Τον Κανονισμό 1159/2000 της Επιτροπής της 
30.5.2000 για τις δράσεις πληροφόρησης και δημοσιό¬ 
τητας που πρέπει να αναλαμβάνουν τα κράτη μέλη σχε¬ 
τικά με τις παρεμβάσεις των Διαρθρωτικών Ταμείων 

19. Τον Κανονισμό 1784/1999 του Ευρωπαϊκού Κοινο¬ 
βουλίου και του Συμβουλίου της 12.7.1999 σχετικά με το 
Ευρωπαϊκό Κοινωνικό Ταμείο 

20. Την υπ’ αριθμ. 112392/1.11.2004 (ΦΕΚ 1813/Β/8.12.2004) 
κοινή απόφαση των Υπουργών Οικονομίας και Οικονο¬ 
μικών και Απασχόλησης και Κοινωνικής Προστασίας 
με θέμα «Τροποποίηση της υπ’ αριθμ. 112809/18.6.2002 
κοινής απόφασης των υπουργών Οικονομίας και Οικο- 

νομικών και Απασχόλησης και Κοινωνικής Προστασίας 
για το Ενιαίο Σύστημα Διαχείρισης, Αξιολόγησης, Πα¬ 
ρακολούθησης και Ελέγχου των ενεργειών Επαγγελ¬ 
ματικής Κατάρτισης συγχρηματοδοτούμενων από το 
ΕΚΤ στο πλαίσιο του Γ’ ΚΠΣ, (2000-2006), για όλα τα 
Επιχειρησιακά Προγράμματα που εμπεριέχουν δράσεις 
Κατάρτισης» 

21. Την υπ’ αριθμ. 112501/9.11.2004 (ΦΕΚ 1690/Β/15.11.2004) 
Απόφαση του Υπουργού Απασχόλησης και Κοινωνικής 
Προστασίας «Σύστημα Διαχείρισης του Ενιαίου Μητρώ¬ 
ου Αξιολογητών (Ε.Μ.Α.) του Υπουργείου Απασχόλησης 
και Κοινωνικής Προστασίας (σε αντικατάσταση των με 
αριθμό 106543/16.4.1998,111531/18.6.1999 και 4032/26.7.2001 
Αποφάσεων του Υπουργού Εργασίας και Κοινωνικών 
Ασφαλίσεων) 

22. Την υπ’ αριθμ. 105128/8.1.2001 (ΦΕΚ 6/Β/9.1.2001) 
«Προδιαγραφές συγκρότησης Μητρώου Εκπαιδευτών/ 
τριών Συνεχιζόμενης Επαγγελματικής Κατάρτισης». 
Τον Προγραμματισμό και καθορισμό των αναγκών σε 
πιστοποιημένες δομές συνεχιζόμενης επαγγελματικής 
κατάρτισης όπως ισχύει 

23. Την υπ’ αριθμ. 317/1/4.7.2005 Απόφαση του Δ.Σ. του 
Εθνικού Κέντρου Πιστοποίησης Συνεχιζόμενης Επαγγελ¬ 
ματικής Κατάρτισης (Ε.ΚΕ.ΠΙΣ.) με την οποία προτείνεται 
το Σύστημα Πιστοποίησης Προγραμμάτων, Γνώσεων, 
Δεξιοτήτων και Ικανοτήτων 

24. Το υπ’ αριθμ. 5060/1.8.2005 έγγραφο του Εθνικού 
Κέντρου Πιστοποίησης Συνεχιζόμενης Επαγγελματικής 
Κατάρτισης (Ε.ΚΕ.ΠΙΣ.) με το οποίο μας διαβιβάστηκε η 
ανωτέρω απόφαση του Δ.Σ. 

25. Τις διατάξεις του ν. 3191/2003 «Εθνικό Σύστημα 
Σύνδεσης της Επαγγελματικής Εκπαίδευσης και Κατάρ¬ 
τισης με την Απασχόληση» (Ε.Σ.Σ.Ε.Ε.Κ.Α.) καθώς και τον 
ν. 3369/171Α/6.7.2005 «Συστηματοποίηση της Δια βίου 
Μάθησης και άλλες διατάξεις» 

26. Την υπ’ αριθμ. 23202/20.12.2004 κοινή απόφαση 
των Υπουργών Εθνικής Παιδείας και Θρησκευμάτων 
και Απασχόλησης και Κοινωνικής Προστασίας με θέμα: 
«Συγκρότηση Ομάδας Εργασίας για τον συντονισμό και 
την παρακολούθηση της ενοποίησης των συστημάτων 
πιστοποίησης προγραμμάτων σπουδών, εκπαιδευτών, 
δομών και επαγγελματικών προσόντων στο πλαίσιο της 
σύνδεσης της αρχικής με τη συνεχιζόμενη επαγγελμα¬ 
τική κατάρτιση και με την αγορά εργασίας». 

27. Τις διατάξεις του άρθρου 44 του ν. 2972/2001 (ΦΕΚ 
Α 291) «Εκσυγχρονισμός της οργάνωσης και της λει¬ 
τουργίας του Ιδρύματος Κοινωνικών Ασφαλίσεων και 
άλλες διατάξεις. 

28. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

ΑΡΘΡΟ 1 
ΣΚΟΠΟΣ 

1.1. Σκοπός του συστήματος πιστοποίησης προγραμ¬ 
μάτων συνεχιζόμενης επαγγελματικής κατάρτισης στο 
πλαίσιο της δια βίου κατάρτισης είναι: 

• Η βελτίωση των επαγγελματικών προσόντων του 
ανθρώπινου δυναμικού της χώρας καθώς και η διευ¬ 


κόλυνση της ένταξης των ανέργων και των ευάλωτων 
κοινωνικά ομάδων στην απασχόληση 

• Η ενίσχυση της αξιοπιστίας της συνεχιζόμενης επαγ¬ 
γελματικής κατάρτισης και η στενότερη σύνδεσή της 
με τις ανάγκες της αγοράς εργασίας 

• Η διασφάλιση της ποιότητας και αποτελεσματικότη- 
τας των προγραμμάτων συνεχιζόμενης επαγγελματικής 
κατάρτισης στο πλαίσιο της δια βίου κατάρτισης 

1.2. Ο σκοπός επιτυγχάνεται με: 

• Την άμεση σύνδεση του περιεχομένου των προγραμ¬ 
μάτων επαγγελματικής κατάρτισης με τα αντίστοιχα 
επαγγελματικά περιγράμματα 

• Τη θεσμοθέτηση μεθόδων, προδιαγραφών και κρι¬ 
τηρίων αξιολόγησης των προγραμμάτων δια βίου κα¬ 
τάρτισης τα οποία εγγυώνται την ποιότητα των προ¬ 
γραμμάτων αυτών 

• Την ανάπτυξη διαδικασιών και εργαλείων πιστοποί¬ 
ησης γνώσεων, δεξιοτήτων και ικανοτήτων τα οποία 
συμβάλλουν στην αναγνωρισιμότητα από την αγορά 
εργασίας των επαγγελματικών προσόντων που απο¬ 
κτώνται στο πλαίσιο δια βίου κατάρτισης 

• Την ενίσχυση του ρόλου των κοινωνικών εταίρων 
στο σύστημα της δια βίου κατάρτισης 

1.3. Με την παρούσα απόφαση ορίζονται: 

• Οι όροι, οι προϋποθέσεις και οι διαδικασίες πιστο¬ 
ποίησης Προγραμμάτων Συνεχιζόμενης Επαγγελματικής 
Κατάρτισης καθώς και 

• Οι διαδικασίες πιστοποίησης γνώσεων, δεξιοτήτων 
και ικανοτήτων των καταρτιζομένων 

1.4. Οι διατάξεις της παρούσας απόφασης λειτουργούν 
συμπληρωματικά και υποστηρίζουν την εφαρμογή του 
ν. 3191/2003 «Εθνικό Σύστημα Σύνδεσης της Επαγγελ¬ 
ματικής Εκπαίδευσης και Κατάρτισης με την Απασχό¬ 
ληση» (Ε.Σ.Σ.Ε.Ε.Κ.Α.) καθώς και τον ν. 3369/171Α/6.7.2005 
«Συστηματοποίηση της Δια βίου Μάθησης και άλλες 
διατάξεις». 

ΑΡΘΡΟ 2 
ΟΡΙΣΜΟΙ 

2.1. Ως Δια Βίου Κατάρτιση ορίζεται το σύστημα που 
αποσκοπεί στην κατάρτιση ή/και επανακατάρτιση του 
ανθρώπινου δυναμικού η οποία: 

I) στο πλαίσιο της Αρχικής Επαγγελματικής Κατάρτι¬ 
σης, παρέχει βασικές επαγγελματικές γνώσεις και δε¬ 
ξιότητες σε ειδικότητες ή και σε εξειδικεύσεις, για την 
ένταξη, επανένταξη, επαγγελματική κινητικότητα στην 
αγορά εργασίας και την εν γένει ανέλιξη του ανθρώ¬ 
πινου δυναμικού 

II) στο πλαίσιο της Συνεχιζόμενης Επαγγελματικής 
Κατάρτισης, συμπληρώνει, εκσυγχρονίζει ή/και αναβαθ¬ 
μίζει γνώσεις και δεξιότητες που αποκτήθηκαν από τα 
άλλα συστήματα επαγγελματικής εκπαίδευσης και κα¬ 
τάρτισης ή/και από επαγγελματική εμπειρία, με στόχο 
την ένταξη ή/και επανένταξη στην αγορά εργασίας, τη 
διασφάλιση της εργασίας, την επαγγελματική ανέλιξη 
και την προσωπική ανάπτυξη 

2.2. Ως Πρόγραμμα Συνεχιζόμενης Επαγγελματικής Κα¬ 
τάρτισης, στο πλαίσιο της Δια Βίου Κατάρτισης, ορίζεται 

κάθε οργανωμένη διαδικασία η οποία σχεδιάζεται και 
παρέχεται από έναν πιστοποιημένο φορέα κατάρτισης, 
βασίζεται στο αντίστοιχο πιστοποιημένο περίγραμμα 
του επαγγέλματος ή/και της ειδικότητας στην οποία το 
πρόγραμμα απευθύνεται και αποσκοπεί στην παροχή, 
εκσυγχρονισμό ή/και αναβάθμιση γνώσεων, δεξιοτήτων 
και ικανοτήτων συμπληρωματικών προς την τυπική εκ¬ 
παίδευση, την αρχική επαγγελματική κατάρτιση και την 
προηγούμενη επαγγελματική εμπειρία. 

2.3. Ως πιστοποίηση προγράμματος Συνεχιζόμενης 
Επαγγελματικής Κατάρτισης, στο πλαίσιο της Δια Βίου 
Κατάρτισης ορίζεται: 

- Η θέσπιση προδιαγραφών ως προς τους στόχους, το 
περιεχόμενο, τα αποτελέσματα και τους απαραίτητους 
για την υλοποίηση του προγράμματος πόρους 

- Η θέσπιση και εφαρμογή διαφανών και αξιόπιστων 
διαδικασιών αξιολόγησης του προγράμματος για την 
επιβεβαίωση της τήρησης των απαιτούμενων προδια¬ 
γραφών καθώς και 

- Η διαδικασία έγκρισης και επικύρωσης του προ¬ 
γράμματος από το Ε.ΚΕ.ΠΙΣ. ως αρμόδιου φορέα πι¬ 
στοποίησης 

Η πιστοποίηση ενός προγράμματος διασφαλίζει τη 
δυνατότητα παροχής και απόκτησης των απαιτούμενων 
γνώσεων, δεξιοτήτων και ικανοτήτων για την άσκηση 
μιας επαγγελματικής δραστηριότητας. 

ΑΡΘΡΟ 3 

ΔΙΚΑΙΟΥΧΟΙ ΦΟΡΕΙΣ 

3.1. Δικαίωμα υποβολής προγράμματος προς πιστοποί¬ 
ηση έχουν οι φορείς που είναι πιστοποιημένοι από το 
Ε.ΚΕ.ΠΙΣ. βάσει των εκάστοτε ισχυόντων Συστημάτων 
Πιστοποίησης και Παρακολούθησης και Αξιολόγησης 
Φορέων. 

ΑΡΘΡΟ 4 

ΠΡΟΔΙΑΓΡΑΦΕΣ ΠΡΟΓΡΑΜΜΑΤΩΝ 

4.1. Κεντρικός στόχος των προγραμμάτων Συνεχι¬ 
ζόμενης Επαγγελματικής Κατάρτισης είναι η παροχή, 
συμπλήρωση ή/και αναβάθμιση των γνώσεων, δεξιο¬ 
τήτων και ικανοτήτων που αποκτήθηκαν από τα άλλα 
συστήματα εκπαίδευσης και επαγγελματικής κατάρ¬ 
τισης καθώς και από επαγγελματική εμπειρία. Βασική 
προϋπόθεση για την πιστοποίηση ενός προγράμματος 
αποτελεί η σύνδεση του περιεχομένου του με το πιστο¬ 
ποιημένο περίγραμμα του αντίστοιχου επαγγέλματος 
ή με τμήμα αυτού. 

42. Η δομή των προγραμμάτων διαρθρώνεται ως 
εξής: 

• Αξονας 1: Περιγραφή προγράμματος 

• Αξονας 2: Περιεχόμενο προγράμματος 

• Άξονας 3: Αξιολόγηση γνώσεων, δεξιοτήτων και 
ικανοτήτων 

4.3. Άξονας 1: Περιγραφή Προγράμματος 

4.3.1. Στον άξονα αυτό αναπτύσσεται και τεκμηριώ¬ 
νεται: 

• Η επιλογή του συγκεκριμένου τμήματος του επαγ¬ 
γελματικού περιγράμματος 


• Ο σκοπός του προγράμματος 

• Οι στόχοι του προγράμματος - αναμενόμενα απο¬ 
τελέσματα σε επίπεδο γνώσεων, δεξιοτήτων και ικα¬ 
νοτήτων των καταρτιζομένων μετά το πέρας της κα¬ 
τάρτισης 

• Οι εκπαιδευτικές ανάγκες των καταρτιζομένων 

• Τα χαρακτηριστικά καταρτιζομένων - Προαπαιτού- 
μενα παρακολούθησης 

• Η διάρκεια του προγράμματος. Η διάρκεια και το 
περιεχόμενο του προγράμματος είναι δυνατό να διαφο¬ 
ροποιείται και να προσδιορίζεται αντίστοιχα, σύμφωνα 
με τις κατηγορίες των καταρτιζομένων βάσει των χα¬ 
ρακτηριστικών τους 

4.4. Άξονας 2: Περιεχόμενο Προγράμματος 

4.4.1. Στον άξονα αυτό αναπτύσσεται το περιεχόμενο 
του προγράμματος, όπως αναλύεται σε εκπαιδευτικές 
ενότητες και ακολούθως σε αντικείμενα κατάρτισης, 
καθώς και οι προδιαγραφές υλοποίησής τους. 
Αναλυτικότερα, ο άξονας διαρθρώνεται ως εξής: 

• Εκπαιδευτικές Ενότητες 

Για κάθε εκπαιδευτική ενότητα γίνεται: 
ί) Παρουσίαση και ανάπτυξη του περιεχομένου της 
μ) Τεκμηρίωση και συσχετισμός της με τις προδιαγρα¬ 
φές των επαγγελματικών λειτουργιών (δΐ&ηάειτίε) καθώς 
και με τα κριτήρια επαγγελματικής ανταπόκρισης όπως 
αναπτύσσονται στο επαγγελματικό περίγραμμα 
μι) Προσδιορισμός των αναμενόμενων αποτελεσμάτων 
σε επίπεδο γνώσεων, ικανοτήτων και δεξιοτήτων σε 
συνάρτηση με τα κριτήρια επαγγελματικής ανταπό¬ 
κρισης 

ίν) Παράθεση σχετικού εκπαιδευτικού υλικού (έντυπου 
ή/και ηλεκτρονικού) ή/και ενδεικτικής βιβλιογραφίας 
ν) Προσδιορισμός της διάρκειας σε ώρες 
νί) Προσδιορισμός των τίτλων των αντικειμένων κατάρ¬ 
τισης που εντάσσονται στη συγκεκριμένη εκπαιδευτική 
ενότητα, με συγκεκριμένη αναφορά στα ακόλουθα: 

• Προφίλ εκπαιδευτών 

• Μεθοδολογία υλοποίησης του αντικειμένου κατάρ¬ 
τισης (θεωρία-πρακτική) 

• Εκπαιδευτικές τεχνικές κατάλληλες για την εκπαί¬ 
δευση ενηλίκων 

• Υλικοτεχνικός εξοπλισμός και διαθέσιμοι πόροι 

Γ ια το σύνολο του προγράμματος θα παρουσιάζεται 
ο απαιτούμενος υλικοτεχνικός εξοπλισμός καθώς οι 
αναγκαίοι για την υλοποίηση του προγράμματος πόροι 
(ανθρώπινοι και υλικοί) 

4.4.1. Στην περίπτωση που η διάρκεια και το περιεχό¬ 
μενο του προγράμματος διαφοροποιούνται σύμφωνα με 
τις κατηγορίες των καταρτιζομένων βάσει των χαρακτη¬ 
ριστικών αυτών, θα πρέπει να παρουσιασθούν με σαφή¬ 
νεια τα σημεία διαφοροποίησης του προγράμματος. 

4.5. Άξονας 3: Αξιολόγηση Γνώσεων, Δεξιοτήτων και 
Ικανοτήτων 

4.5.1. Στον άξονα αυτό και με στόχο την επιβεβαίωση 
της απόκτησης των αναμενόμενων γνώσεων, δεξιοτήτων 
και ικανοτήτων, παρουσιάζονται: 

• Οι τρόποι αξιολόγησης/εξέτασης των καταρτιζο- 
μένων (π.χ. παρατήρηση, γραπτή ή προφορική εξέταση 

κ.α.) σε αντιστοιχία με τους υποδεικνυόμενους από το 
επαγγελματικό περίγραμμα, που αφορούν στο σύνολο 
του περιεχομένου του προγράμματος 

• Ενδεικτικές ερωτήσεις/θέματα εξέτασης 

ΑΡΘΡΟ 5 

ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΠΡΟΓΡΑΜΜΑΤΩΝ 

5.1. Ο φορέας υποβάλλει στο Ε.ΚΕ.ΠΙΣ. σφραγισμένο 
φάκελο που περιλαμβάνει σε δύο αντίτυπα (πρωτότυπο, 
αντίγραφο) και σε ηλεκτρονική μορφή, το προς πιστο¬ 
ποίηση πρόγραμμα. 

5.2. Οι ενδιαφερόμενοι φορείς καταβάλλουν σε τραπε¬ 
ζικό λογαριασμό του Ε.ΚΕ.ΠΙΣ., για κάθε υπό πιστοποί¬ 
ηση πρόγραμμα, χρηματικό ποσό το ύψος του οποίου 
καθορίζεται με απόφαση του Δ.Σ. του Ε.ΚΕ.ΠΙΣ. 

5.3. Διαδικασία Αξιολόγησης Προγράμματος 

5.3.1. Ο φάκελος του προς πιστοποίηση προγράμμα¬ 
τος προωθείται αρμοδίως για αξιολόγηση, στις Ειδικές 
Επιτροπές Εμπειρογνωμόνων, που συγκροτούνται για 
τον σκοπό αυτό με απόφαση του Δ.Σ. του Ε.ΚΕ.ΠΙΣ. Οι 
αξιολογητές - εμπειρογνώμονες που απαρτίζουν τις 
Ειδικές Επιτροπές Εμπειρογνωμόνων αντλούνται από 
το Μητρώο Αξιολογητών του Ε.ΚΕ.ΠΙΣ. ή/και το Μητρώο 
Εκπαιδευτών Ενηλίκων του Ε.ΚΕ.ΠΙΣ. 

5.3.2. Η σύνθεση των Ειδικών Επιτροπών Εμπειρογνω¬ 
μόνων έχει ως εξής: 

•Ένα (1) στέλεχος του Ε.ΚΕ.ΠΙΣ., ή των αρμόδιων υπη¬ 
ρεσιών για την εφαρμογή, τον συντονισμό, τον έλεγχο 
και την αξιολόγηση των δράσεων κατάρτισης και προώ¬ 
θησης της απασχόλησης του Υπουργείου Απασχόλησης 
και Κοινωνικής Προστασίας 

• Ένας εμπειρογνώμονας από το Μητρώο Αξιολο- 
γητών του Ε.ΚΕ.ΠΙΣ. ο οποίος θα πρέπει να διαθέτει 
εναλλακτικά τα ακόλουθα: 

• Πτυχίο Τριτοβάθμιας Εκπαίδευσης (ΑΕΙ/ΑΤΕΙ) ή/και 
Μεταπτυχιακό τίτλο σπουδών (ΜαείθΓ ή Διδακτορικό) 
σε θέμα συναφές με το αντικείμενο του προγράμματος 
και πενταετή (5) επαγγελματική εμπειρία συναφή με το 
αντικείμενο σπουδών 

• Δεκαετή (10) επαγγελματική εμπειρία συναφή με 
το αντικείμενο του προγράμματος. Αφορά στις περι¬ 
πτώσεις που για το συγκεκριμένο επάγγελμα του υπό 
πιστοποίηση προγράμματος δεν υφίσταται τίτλος σπου¬ 
δών τριτοβάθμιας εκπαίδευσης 

• Ένας εμπειρογνώμονας από το Μητρώο Αξιολογη- 
τών του Ε.ΚΕ.ΠΙΣ. ή/και το Μητρώο Εκπαιδευτών Ενη¬ 
λίκων του Ε.ΚΕ.ΠΙΣ., ο οποίος θα πρέπει να διαθέτει τα 
ακόλουθα: 

• Πτυχίο Τριτοβάθμιας Εκπαίδευσης (ΑΕΙ/ΑΤΕΙ) ή/και 
Μεταπτυχιακό τίτλο σπουδών (ΜαείθΓ ή Διδακτορικό) 
Παιδαγωγικών Σπουδών με κατεύθυνση/ειδίκευση στην 
Εκπαίδευση Ενηλίκων ή/και Δια Βίου Εκπαίδευση ή/και 
Συνεχιζόμενη Κατάρτιση και τριετή (3) επαγγελματική 
εμπειρία συναφή με το/α αντικείμενο/α των σπουδών 

5.3.3. Το έργο των Ειδικών Επιτροπών Εμπειρογνωμό¬ 
νων συνίσταται στον έλεγχο και την αξιολόγηση των 
προδιαγραφών των υπό πιστοποίηση Προγραμμάτων 


Συνεχιζόμενης Επαγγελματικής Κατάρτισης, έτσι όπως 
αυτές αναπτύσσονται στους ακόλουθους άξονες: 


Άξονας 1 

Περιγραφή Προγράμματος 

Άξονας 2 

Περιεχόμενο Προγράμματος 

Αξονας 3 

Αξιολόγηση Γνώσεων - Δεξιοτήτων - 
Ικανοτήτων 


5.3.3. Ι. Σε περίπτωση που τα μέλη των ειδικών επι¬ 
τροπών εμπειρογνωμόνων διαπιστώσουν ότι το υπό 
πιστοποίηση πρόγραμμα παρουσιάζει αδυναμίες ή/και 
ελλείψεις σε επιμέρους σημεία (ενδεικτικά: προφίλ εκ¬ 
παιδευτών σε συγκεκριμένο αντικείμενο κατάρτισης, 
προσδιορισμός της διάρκειας των εκπαιδευτικών ενο¬ 
τήτων κ.ά.) είναι δυνατό να ζητήσουν από τον φορέα να 
τροποποιήσει τα αντίστοιχα σημεία του προγράμματος 
και να αποστείλει εντός εξήντα (60) εργάσιμων ημερών 
την αναμορφωμένη πρόταση - ως προς τα σημεία αυτά 
- στο Ε.ΚΕ.ΠΙΣ. Οι αποφάσεις της Επιτροπής λαμβάνο- 
νται κατά πλειοψηφία. 

5.3.3.2. Σε περίπτωση που ο φορέας που υποβάλλει 
πρόγραμμα για πιστοποίηση δεν ανταποκριθεί εντός 
του χρονικού διαστήματος των εξήντα (60) εργάσιμων 
ημερών και δεν αποστείλει την αναμορφωμένη πρόταση 
ή η αναμορφωμένη πρόταση δεν πληρεί τις απαιτούμε- 
νες προδιαγραφές, τότε το πρόγραμμα χαρακτηρίζεται 
ελλιπές και δεν προωθείται περαιτέρω για αξιολόγηση 
και πιστοποίηση. 

5.3.4. Το αποτέλεσμα της αξιολόγησης αποτυπώνεται 
σε Έντυπο Αξιολόγησης ξεχωριστά από κάθε μέλος 
της Επιτροπής και στη συνέχεια συντάσσεται κοινή Ει¬ 
σηγητική Έκθεση στην οποία αποτυπώνεται η τελική 
πρόταση της Επιτροπής για την πιστοποίηση ή/μη του 
προγράμματος καθώς και οι τυχόν υπάρχουσες δια¬ 
φωνίες μελών. 

5.3.5. Το Ε.ΚΕ.ΠΙΣ. συγκεντρώνει τα αποτελέσματα 
αξιολόγησης, τα οποία και προωθεί σε Γνωμοδοτική 
Επιτροπή η οποία συστήνεται ειδικά για το λόγο αυτό 
με απόφαση του Δ.Σ. του Ε.ΚΕ.ΠΙΣ. 

5.3.6. Η Γνωμοδοτική Επιτροπή απαρτίζεται από: 

• Τον Γενικό Διευθυντή του Ε.ΚΕ.ΠΙΣ., ή από τον Προ¬ 
ϊστάμενο του τομέα Πιστοποίησης του Ε.ΚΕ.ΠΙΣ. ή τον 
Προϊστάμενο του Τομέα Σχεδιασμού, Προγραμματισμού 
και Ανάπτυξης κατ’ επιλογή του Δ.Σ. του Ε.ΚΕ.ΠΙΣ. 

• Έναν (1) εκπρόσωπο (ανώτερο υπάλληλο) των αρ¬ 
μόδιων υπηρεσιών για την εφαρμογή, τον συντονισμό, 
τον έλεγχο και την αξιολόγηση των δράσεων κατάρτι¬ 
σης και προώθησης της απασχόλησης του Υπουργείου 
Απασχόλησης και Κοινωνικής Προστασίας 

• Έναν (1) εκπρόσωπο του Ο.Ε.Ε.Κ. ορισμένο από τα 
αρμόδια όργανα του Ο.Ε.Ε.Κ. 

• Τρεις (3) εκπροσώπους των εργοδοτών, ορισμένους 
από τις τριτοβάθμιες αντιπροσωπευτικές οργανώσεις 
τους στις οποίες εντάσσεται το επάγγελμα/ειδικότητα 
για το οποίο αναπτύσσεται το πρόγραμμα 

• Τρεις (3) εκπροσώπους των εργαζομένων, ορισμέ¬ 
νους από τις τριτοβάθμιες αντιπροσωπευτικές οργανώ- 

σεις τους στις οποίες εντάσσεται το επάγγελμα/ειδικό- 
τητα για το οποίο αναπτύσσεται το πρόγραμμα 

5.3.7. Ειδικά στις περιπτώσεις όπου το επάγγελμα για 
το οποίο αναπτύσσεται το πρόγραμμα δεν εκπροσωπεί¬ 
ται από τριτοβάθμια αντιπροσωπευτική οργάνωση, τότε 
στη Γνωμοδοτική Επιτροπή συμμετέχουν εναλλακτικά 
φορείς εκπροσώπησης του επαγγέλματος ή/και της 
ειδικότητας ή/και του κλάδου. 

5.3.8/Εργο της Γνωμοδοτικής Επιτροπής είναι: 

• Η επιβεβαίωση της τήρησης των διαδικασιών ελέγ¬ 
χου και αξιολόγησης από τις Ειδικές Επιτροπές Εμπει¬ 
ρογνωμόνων 

• Η σύνταξη κοινής Εισηγητικής Έκθεσης, λαμβάνο- 
ντας υπόψη τα αποτελέσματα της αξιολόγησης των 
Ειδικών Επιτροπών Εμπειρογνωμόνων, στην οποία απο- 
τυπώνεται η πρόταση της Γνωμοδοτικής Επιτροπής για 
τη χορήγηση ή/μη της πιστοποίησης. Οι αποφάσεις της 
Γνωμοδοτικής λαμβάνονται κατά πλειοψηφία. 

• Σε περίπτωση που η Γνωμοδοτική Επιτροπή διαπι¬ 
στώσει διαφωνία μεταξύ των μελών της Ειδικής Επι¬ 
τροπής Εμπειρογνωμόνων είναι δυνατό να αποφανθεί 
διαφορετικά ή/και να ζητήσει την επανάληψη της δι¬ 
αδικασίας αξιολόγησης του προγράμματος από άλλη 
αντίστοιχης σύνθεσης Επιτροπή 

• Η προώθηση της κοινής Εισηγητικής Έκθεσης στο 
Δ.Σ του Ε.ΚΕ.ΠΙΣ. 

5.3.9. Στην περίπτωση που οι κοινωνικοί εταίροι δεν 
ορίσουν εγκαίρως τους εκπροσώπους τους για τη Γνω- 
μοδοτική Επιτροπή τότε αυτοί θα αντλούνται από το 
Μητρώο Εμπειρογνωμόνων Εργοδοτών και Εργαζομέ¬ 
νων, που θα συγκροτηθεί με απόφαση του Δ.Σ. του Ε.ΚΕ. 
ΠΙΣ. Για την αξιολόγηση των αιτήσεων των υποψηφίων 
για ένταξη στο ανωτέρω Μητρώο θα συγκροτούνται 
με απόφαση του Δ.Σ. του Ε.ΚΕ.ΠΙΣ. τριμελείς επιτροπές 
αξιολόγησης στις οποίες συμμετέχουν: 

-Ένας εκπρόσωπος του Ε.ΚΕ.ΠΙΣ. 

-Ένας εκπρόσωπος των εργοδοτών ορισμένος από 
κοινού από τις τριτοβάθμιες αντιπροσωπευτικές ορ¬ 
γανώσεις 

-Ένας εκπρόσωπος των εργαζομένων ορισμένος από 
την τριτοβάθμια αντιπροσωπευτική οργάνωση 


5.3.10. Ειδικά στις περιπτώσεις αιτήσεων υποψηφιότη¬ 
τας που αφορούν εμπειρογνώμονες για επάγγελμα/ειδι- 
κότητα που δεν εκπροσωπείται από τριτοβάθμια αντι¬ 
προσωπευτική οργάνωση, τότε στην Τριμελή Επιτροπή 
Αξιολόγησης συμμετέχουν εναλλακτικά εκπρόσωποι 
ορισμένοι από φορείς εκπροσώπησης του επαγγέλμα¬ 
τος ή/και της ειδικότητας ή/και του κλάδου 

5.4. Χορήγηση Πιστοποίησης 

5.4.1. Μετά την ολοκλήρωση των διαδικασιών αξιο¬ 
λόγησης το Δ.Σ. του Ε.ΚΕ.ΠΙΣ. αποφασίζει τελικά τη 
χορήγηση ή/μη της πιστοποίησης του προγράμματος 
λαμβάνοντας υπόψη τις κοινές εισηγητικές εκθέσεις 
της Γ νωμοδοτικής Επιτροπής. Η απόφαση του Δ.Σ. του 
Ε.ΚΕ.ΠΙΣ. κοινοποιείται στον φορέα εντός 30 εργάσιμων 
ημερών από την ημερομηνία λήψης της απόφασης. 

5.5. Ανανέωση της πιστοποίησης 

Το Δ.Σ. του Ε.ΚΕ.ΠΙΣ. ανανεώνει την ισχύ της πιστο¬ 
ποίησης με βάση: 

- τα αποτελέσματα της Αξιολόγησης Πιστοποιημένων 
Προγραμμάτων, στο πλαίσιο Συστήματος Συνεχούς Πα¬ 
ρακολούθησης και Αξιολόγησης των Πιστοποιημένων 
Προγραμμάτων Δια Βίου Κατάρτισης, όπως αυτό θα 
οριστεί με επόμενη υπουργική απόφαση 

και εφόσον 

- δεν έχουν επέλθει αλλαγές στο επαγγελματικό 
περίγραμμα στο οποίο αναφέρεται το πιστοποιημένο 
πρόγραμμα 

ΑΡΘΡΟ 6 

ΣΥΣΤΗΜΑ ΑΞΙΟΛΟΓΗΣΗΣ ΠΡΟΓΡΑΜΜΑΤΩΝ 

6.1. Η αξιολόγηση των προς πιστοποίηση Προγραμμά¬ 
των γίνεται βάσει των προδιαγραφών που προσδιορί¬ 
ζονται στο άρθρο 5 της παρούσας Απόφασης: 

Κάθε άξονας προδιαγραφών αποτελείται από επί μέ¬ 
ρους παραμέτρους που αξιολογούνται με βάση ποιοτικά 
χαρακτηριστικά.Ένα πρόγραμμα πιστοποιείται μόνο αν 
παρουσιάζει επάρκεια σε όλους τους άξονες. 

6.2. Οι προδιαγραφές, οι παράμετροι και ο τρόπος 
αξιολόγησης αποτυπώνονται σε ειδικό Έντυπο Αξιο¬ 
λόγησης το οποίο επικυρώνεται με απόφαση του Δ.Σ 
του Ε.ΚΕ.ΠΙΣ. 

Άξονας 

προδιαγραφών 

Επιμέρους Κριτήρια 

1. Περιγραφή 
προγράμματος 

- Τεκμηρίωση Επιλογής του τμήματος του Επαγγελματικού Περιγράμματος 

- Σκοπός του Προγράμματος 

- Στόχοι του προγράμματος - Αναμενόμενα αποτελέσματα σε επίπεδο γνώσεων, 
δεξιοτήτων και ικανοτήτων 

- Εκπαιδευτικές ανάγκες των καταρτιζομένων - Χαρακτηριστικά καταρτιζομένων - 
Προαπαιτούμενα παρακολούθησης 

- Διάρκεια Προγράμματος 

2. Περιεχόμενο 
Προγράμματος 

- Εκπαιδευτικές 
Ενότητες 

Για κάθε ενότητα γίνεται: 

2. Περιεχόμενο 

Προγράμματος 

- Εκπαιδευτικές 
Ενότητες 

I. Παρουσίαση και ανάπτυξη του περιεχομένου της 

II. Τεκμηρίωση και συσχετισμός της με τις προδιαγραφές 
των επαγγελματικών λειτουργιών (δίαηάαιτίδ) καθώς 
και με τα κριτήρια επαγγελματικής ανταπόκρισης όπως 
αναπτύσσονται στο επαγγελματικό περίγραμμα 

III. Προσδιορισμός των αναμενόμενων αποτελεσμάτων σε 
επίπεδο γνώσεων, δεξιοτήτων και ικανοτήτων σε συνάρτηση 
με τα κριτήρια επαγγελματικής ανταπόκρισης 

IV. Παράθεση σχετικού εκπαιδευτικού υλικού (έντυπου ή/και 
ηλεκτρονικού) ή/και ενδεικτικής βιβλιογραφίας 

V. Αναφορά στη διάρκεια 

VI. Προσδιορισμός των τίτλων των αντικειμένων κατάρτισης 
με συγκεκριμένη αναφορά στα ακόλουθα: 

- Προφίλ εκπαιδευτών 

- Μεθοδολογία υλοποίησης 

προγράμματος (π.χ θεωρία-πρακτική) 

- Εκπαιδευτικές τεχνικές κατάλληλες για 

την εκπαίδευση ενηλίκων 

- Υλικοτεχνικός εξοπλισμός και διαθέσιμοι πόροι, ανθρώπινοι και υλικοί (για το 
σύνολο του προγράμματος) 

3. Αξιολόγηση 
γνώσεων, δεξιοτήτων 
και ικανοτήτων 

- Τρόποι αξιολόγησης/εξέτασης των καταρτιζομένων (παρατήρηση, γραπτές, προφορικές 
εξετάσεις κ.α.) καθ’ όλη τη διάρκεια του προγράμματος 

- Ενδεικτικές ερωτήσεις/θέματα εξέτασης 

ΑΡΘΡΟ 7 

ΔΙΑΔΙΚΑΣΙΑ ΠΙΣΤΟΠΟΙΗΣΗΣ 
ΓΝΩΣΕΩΝ -ΔΕΞΙΟΤΗΤΩΝ - ΙΚΑΝΟΤΗΤΩΝ 

7.1. Το Ε.ΚΕ.ΠΙΣ. έχοντας ως στόχο την επιβεβαίωση 
της απόκτησης των απαιτούμενων γνώσεων, δεξιοτήτων 
και ικανοτήτων από τους καταρτιζόμενους μετά την 
ολοκλήρωση των πιστοποιημένων προγραμμάτων, προ¬ 
βαίνει σε διαδικασία πιστοποίησης των αποκτηθεισών 
γνώσεων, δεξιοτήτων και ικανοτήτων. 

7.2. Με απόφαση του Δ.Σ. του Ε.ΚΕ.ΠΙΣ. συγκροτείται 
Ειδική Επιστημονική Επιτροπή για κάθε πιστοποιημένο 
επαγγελματικό περίγραμμα, με στόχο τον προσδιορισμό 
μεθοδολογίας και περιεχομένου εξετάσεων πιστοποί¬ 
ησης που να ανταποκρίνονται και να ικανοποιούν τις 
συγκεκριμένες απαιτήσεις κάθε πιστοποιημένου επαγ¬ 
γελματικού περιγράμματος. 

7.3. Στην Ειδική Επιστημονική Επιτροπή συμμετέχουν 
ειδικοί επιστήμονες με αποδεδειγμένη γνώση του επαγ¬ 
γέλματος ή/και ειδικότητας για το οποίο έχει αναπτυ¬ 
χθεί το επαγγελματικό περίγραμμα. Η γνώση αυτή θα 
τεκμηριώνεται είτε από σπουδές είτε από επαγγελματι¬ 
κή εμπειρία. Οι ειδικοί επιστήμονες που θα απαρτίζουν 
τις ειδικές επιστημονικές επιτροπές θα αντλούνται είτε 
από το Μητρώο Αξιολογητών του Ε.ΚΕ.ΠΙΣ., είτε από 
Μητρώο Εκπαιδευτών Ενηλίκων του Ε.ΚΕ.ΠΙΣ., είτε από 
το Μητρώο Εργοδοτών -Εργαζομένων του Ε.ΚΕ.ΠΙΣ., είτε 
από προκήρυξη που θα δημοσιεύει ειδικά για το λόγο 
αυτό το Ε.ΚΕ.ΠΙΣ. 

7.4. Έργο της Επιτροπής είναι ο προσδιορισμός της 
κατάλληλης μεθοδολογίας και των ειδικότερων θεμάτων 
εξέτασης του συνόλου των γνώσεων, δεξιοτήτων και 
ικανοτήτων για κάθε πιστοποιημένο επαγγελματικό πε¬ 
ρίγραμμα, λαμβάνοντας υπόψη τους υποδεικνυόμενους 
από αυτό τρόπους. Ειδικότερα, για ότι αφορά στις ικα¬ 
νότητες η επιτροπή θα πρέπει να διερευνήσει κατά πόσο 
είναι δυνατό στο εκάστοτε περίγραμμα να προσδιορι- 
σθούν αξιόπιστοι τρόποι εξέτασης των ικανοτήτων. Στην 
περίπτωση που σε κάποιο επαγγελματικό περίγραμμα 
αυτό δεν είναι δυνατό τότε θα προσδιορισθούν μεθοδο¬ 
λογίες και τρόποι εξέτασης των γνώσεων και δεξιοτήτων 
μόνο. Η μεθοδολογία εξέτασης μπορεί να περιλαμβάνει 
ενδεικτικά τη διενέργεια γραπτών ή/και προφορικών εξε¬ 
τάσεων, εκπόνηση εργασιών, συνεντεύξεις, παρατήρηση, 
αξιολόγηση τεχνικών δεξιοτήτων ή/και άλλες διαδικασίες 
και ολοκληρωμένα συστήματα αξιολόγησης. 

7.5. Το Δ.Σ. του Ε.ΚΕ.ΠΙΣ. επικυρώνει το παραγόμενο 
έργο των Ειδικών Επιστημονικών Επιτροπών το οποίο 
καταχωρείται σε ειδική βάση δεδομένων του Ε.ΚΕ.ΠΙΣ. 
που είναι δυνατόν να εμπλουτίζεται από τις μεθόδους 
και τα θέματα εξετάσεων που περιλαμβάνονται στα 
πιστοποιημένα προγράμματα. 

7.6. Στην περίπτωση που επέλθουν αλλαγές σε κάποιο 
επαγγελματικό περίγραμμα, ακολουθείται αντίστοιχη 
διαδικασία για την επικαιροποίηση της μεθοδολογίας 
και των θεμάτων εξέτασης των γνώσεων, δεξιοτήτων 
και ικανοτήτων των επαγγελμάτων/ειδικοτήτων που 
αναλύονται στα αντίστοιχα επαγγελματικά περιγράμμα¬ 
τα. Ακολούθως επικαιροποιείται και η αντίστοιχη βάση 
δεδομένων του Ε.ΚΕ.ΠΙΣ. 

7.7. Εξετάσεις πιστοποίησης γνώσεων, δεξιοτήτων και 
ικανοτήτων καταρτισθέντων 

7.7.1. Δικαίωμα συμμετοχής στις εξετάσεις πιστοποί¬ 
ησης έχουν οι καταρτιζόμενοι που έχουν ολοκληρώ¬ 


σει επιτυχώς την παρακολούθηση του πιστοποιημένου 
προγράμματος, το οποίο έχει υλοποιηθεί από πιστο¬ 
ποιημένο φορέα παροχής επαγγελματικής κατάρτισης, 
σύμφωνα με το σύστημα αξιολόγησης που ορίζεται σε 
αυτό και οι οποίοι έχουν υποβάλλει αίτηση για συμμε¬ 
τοχή σε διαδικασία πιστοποίησης. Η σχετική αίτηση 
πρέπει να υποβληθεί από τον ενδιαφερόμενο στο Ε.ΚΕ. 
ΠΙΣ. σε διάστημα ενός μήνα κατ’ ανώτατο όριο από την 
ολοκλήρωση του πιστοποιημένου προγράμματος. 

7.7.2. Το Δ.Σ. του Ε.ΚΕ.ΠΙΣ. ανάλογα με τις ανάγκες 
αποφασίζει και ανακοινώνει τις διαδικασίες, τον τόπο 
και τον χρόνο διεξαγωγής των εξετάσεων πιστοποίη¬ 
σης. Οι εξετάσεις πιστοποίησης είναι δυνατό να πραγ¬ 
ματοποιούνται σε Εθνικό ή/και Περιφερειακό επίπεδο. 

7.7.3. Για τη διενέργεια των εξετάσεων πιστοποίησης 
συγκροτούνται με απόφαση του Δ.Σ. του Ε.ΚΕ.ΠΙΣ. τε¬ 
τραμελείς Επιτροπές Πιστοποίησης Γνώσεων, Δεξιοτή¬ 
των και Ικανοτήτων. 

7.7.4. Σύνθεση των επιτροπών Πιστοποίησης Γνώσεων, 
Δεξιοτήτων και Ικανοτήτων 

Οι επιτροπές απαρτίζονται από: 

- Δύο (2) ειδικούς με αποδεδειγμένη γνώση και εμπει¬ 
ρία στο αντικείμενο κατάρτισης του πιστοποιημένου 
προγράμματος που αντλούνται από το Μητρώο Εμπει¬ 
ρογνωμόνων Εργοδοτών και Εργαζομένων που θα συ¬ 
γκροτηθεί με απόφαση του Δ.Σ. του Ε.ΚΕ.ΠΙΣ. για τον 
σκοπό αυτό 

-Έναν (1) εκπαιδευτή από το μητρώο εκπαιδευτών 
ενηλίκων του Ε.ΚΕ.ΠΙΣ. ο οποίος θα διαθέτει την απαι- 
τούμενη επαγγελματική εμπειρία ή/και εξειδίκευση που 
απαιτείται για το πρόγραμμα, ο οποίος θα αντλείται 
από ειδικό μητρώο εκπαιδευτών που θα συγκροτηθεί 
για αυτό το λόγο 

-Ένα (1) στέλεχος του Ε.ΚΕ.ΠΙΣ. 

7.7.5. Έργο των Επιτροπών Πιστοποίησης Γνώσεων 
- Δεξιοτήτων - Ικανοτήτων είναι: 

- Η επιλογή από τη βάση δεδομένων του Ε.ΚΕ.ΠΙΣ., των 
ειδικότερων μεθόδων και θεμάτων εξέτασης των γνώ¬ 
σεων, δεξιοτήτων και ικανοτήτων των καταρτιζομένων 
που αντιστοιχούν στο περιεχόμενο του πιστοποιημένου 
προγράμματος κατάρτισης, η οποία στη συνέχεια επι¬ 
κυρώνεται από το Δ.Σ. του Ε.ΚΕ.ΠΙΣ. 

- Η διενέργεια των εξετάσεων πιστοποίησης και τε¬ 
λικά 

- Η επιβεβαίωση της απόκτησης των απαιτούμενων 
γνώσεων, δεξιοτήτων και ικανοτήτων από τους καταρτι¬ 
ζόμενους μετά την παρακολούθηση του πιστοποιημένου 
προγράμματος κατάρτισης 

Συγκεκριμένα, 

Οι ειδικοί στο αντικείμενο κατάρτισης και ο εκπαιδευ¬ 
τής του μητρώου Εκπαιδευτών Ενηλίκων του Ε.ΚΕ.ΠΙΣ. 
αποφαίνονται για το κατά πόσο οι γνώσεις, δεξιότητες 
και ικανότητες των εκπαιδευομένων ανταποκρίνονται 
στις προσδιορισμένες προδιαγραφές του επαγγέλμα- 
τος/ειδικότητας όπως αυτές αναλύονται στο αντίστοιχο 
επαγγελματικό περίγραμμα και έχει αναπτυχθεί στο 
πρόγραμμα κατάρτισης που παρακολούθησαν. 

Το στέλεχος του Ε.ΚΕ.ΠΙΣ., έχει ως ρόλο τη διασφά¬ 
λιση και επιβεβαίωση της τήρησης των όρων και προ¬ 
ϋποθέσεων διεξαγωγής των εξετάσεων πιστοποίησης 
και δεν έχει δικαίωμα ψήφου ως προς την αξιολόγηση 
των γνώσεων, δεξιοτήτων και ικανοτήτων. 

Η σύνταξη κοινής Εισηγητικής Έκθεσης στην οποία 
αποτυπώνεται το αποτέλεσμα της αξιολόγησης για 
κάθε καταρτισθέντα. Οι αποφάσεις της επιτροπής λαμ- 
βάνονται κατά πλειοψηφία. 

7.8. Η επιτροπή Πιστοποίησης Γνώσεων, Δεξιοτήτων 
και Ικανοτήτων κατατάσσει την επίδοση των καταρτι- 
σθέντων στις εξετάσεις πιστοποίησης σε τέσσερις (4) 
κατηγορίες ως εξής: 


Α: Αριστα 

86-100 

Πιστοποιείται 

Β: Καλά 

66-85 

Πιστοποιείται 

Γ: Ικανοποιητικά 

50-65 

Πιστοποιείται 

Δ: Ανεπαρκής 

0-49 

Δεν Πιστοποιείται 


Οι συντελεστές βαρύτητας Γνώσεων, Δεξιοτήτων και 
Ικανοτήτων θα καθορίζονται ανά Επαγγελματικό Περί¬ 
γραμμα από την Ειδική Επιστημονική Επιτροπή 

7.9. Όσοι από τους καταρτισθέντες βαθμολογηθούν 
με Δ (ανεπαρκής απόδοση) δεν πιστοποιούνται, διατη¬ 
ρούν όμως το δικαίωμα να επανεξεταστούν σε επόμενη 
φάση, εφόσον υπάρξει, μέσα σε διάστημα 24 μηνών 
από την ολοκλήρωση της εκπαίδευσής τους, ύστερα 
από υποβολή σχετικού αιτήματος προς το Ε.ΚΕ.ΠΙΣ. 
Σε περίπτωση που και κατά την επανεξέταση βαθμο¬ 
λογηθούν με Δ (ανεπαρκής απόδοση), θα πρέπει να 
παρακολουθήσουν εκ νέου πιστοποιημένο πρόγραμμα, 
προκειμένου να συμμετάσχουν εκ νέου σε εξετάσεις 
πιστοποίησης γνώσεων, δεξιοτήτων και ικανοτήτων σε 
επόμενη φάση. 

7.10. Τα αποτελέσματα της αξιολόγησης και οι κοι¬ 
νές Εισηγητικές Εκθέσεις προωθούνται αρμοδίως στον 
Γενικό Διευθυντή του Ε.ΚΕ.ΠΙΣ. ο οποίος λαμβάνοντας 
υπόψη τα παραπάνω εισηγείται στο Δ.Σ. του Ε.ΚΕ.ΠΙΣ. 
το οποίο και τελικά αποφασίζει τη χορήγηση ή/μη της 
πιστοποίησης στον κάθε καταρτισθέντα. 

7.11. Η απόφαση του Δ.Σ του Ε.ΚΕ.ΠΙΣ. περί χορήγησης 
ή/μη της πιστοποίησης κοινοποιείται εγγράφως στον 
καταρτισθέντα εντός 30 εργάσιμων ημερών από τη 
λήψη της απόφασης καθώς και στα αντίστοιχα Κέντρα 
Προώθησης στην Απασχόληση. Στους καταρτισθέντες 
που πιστοποιούνται αποστέλλεται το αντίστοιχο Πι¬ 
στοποιητικό. 

ΑΡΘΡΟ 8 

ΕΙΔΙΚΕΣ ΔΙΑΤΑΞΕΙΣ 

8.1. Τα επαγγελματικά προφίλ, το περιεχόμενο καθώς 
και το διδακτικό υλικό των ακόλουθων προγραμμάτων 
αναπτύχθηκαν με διαφανείς διαδικασίες και με στόχο 
την κάλυψη διαπιστωμένων αναγκών του συστήματος 
δια βίου κατάρτισης. 


Αναλυτικότερα, τα προγράμματα αυτά αναφέρονται 
στα προφίλ των: 

• Εκπαιδευτών Ενηλίκων 

• Εκπαιδευτών των Εκπαιδευτών Ενηλίκων 

• Στελεχών Συνοδευτικών και Υποστηρικτικών Υπη¬ 
ρεσιών 

• Εκπαιδευτών Στελεχών Συνοδευτικών και Υποστη¬ 
ρικτικών Υπηρεσιών 

• Εργασιακών συμβούλων των Κέντρων Προώθησης 
στην Απασχόληση (Κ.Π.Α.) 

Τα προγράμματα αυτά είναι δυνατό να πιστοποιηθούν 
κατά παρέκκλιση των διατάξεων της παρούσας Απόφα¬ 
σης, με απόφαση του Δ.Σ. του Ε.ΚΕ.ΠΙΣ. 

8.2. Η ισχύς της πιστοποίησης των εν λόγω προγραμ¬ 
μάτων ανέρχεται σε δύο (2) έτη. Σε κάθε περίπτωση, 
από τη στιγμή που πιστοποιηθούν τα επαγγελματικά 
περιγράμματα των συγκεκριμένων ειδικοτήτων, θα 
πρέπει τα παραπάνω προγράμματα να υποβληθούν 
για πιστοποίηση σύμφωνα με τους όρους και τις προϋ¬ 
ποθέσεις της παρούσας Απόφασης και εντός χρονικού 
διαστήματος έξι (6) μηνών από την πιστοποίηση των 
αντίστοιχων επαγγελματικών περιγραμμάτων. 

ΑΡΘΡΟ 9 

ΛΟΙΠΕΣ ΔΙΑΤΑΞΕΙΣ 

9.1. Τα κριτήρια, οι όροι, οι προϋποθέσεις της παρού¬ 
σας απόφασης και γενικώς οι διατάξεις της παρούσας 
Απόφασης είναι δυνατό να τροποποιηθούν, συμπλη¬ 
ρωθούν, καταργηθούν κ.λ.π. οποτεδήποτε, ώστε να 
ανταποκρίνονται στις ανάγκες των Εθνικών πολιτικών 
απασχόλησης και ανάπτυξης ανθρωπίνων πόρων, των 
σύγχρονων τάσεων που αφορούν στο σχεδίασμά προ¬ 
γραμμάτων εκπαίδευσης ενηλίκων κ.λ.π. 

9.2. Κάθε άλλη λεπτομέρεια που δεν περιλαμβάνεται 
στην παρούσα Απόφαση και προκύπτει κατά την δια¬ 
δικασία πιστοποίησης των προγραμμάτων και αφορά 
μεμονωμένες περιπτώσεις, θα αντιμετωπιστεί με απο¬ 
φάσεις του Δ.Σ. του Ε.ΚΕ.ΠΙΣ.. 

ΑΡΘΡΟ 10 

10.1. Η παρούσα απόφαση ισχύει από τη δημοσίευσή 
της στην Εφημερίδα της Κυβέρνησης. 

10.2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 15 Δεκεμβρίου 2005 

